अभी-अभी जमाल खाशोज्जी की हत्या का प्रश्न देख लीजिये। जमाल खाशोज्जी की हत्या पर जहां पूरा विश्व चुप है, जहां पर पूरे विश्व के लिए जमाल खाशोज्जी की हत्या कोई चिंता की बात नहीं है, जहां पर पूरे विश्व के लिए अभिव्यक्ति की स्वतंत्रता का प्रश्न बेअर्थ है वहां पर सिर्फ और सिर्फ अमेरिका ही अकेला ऐसा देश है जो खड़ा है और यह कहने से भी नहीं चूकता है कि जमाल खाशोज्जी की हत्या के दुष्परिणाम झेलने पड़ेगे, हत्यारों को बेनकाब किया जायेगा, हत्यारों को सबक सिखाया जायेगा। जमाल खाशोज्जी की हत्या को लेकर अमेरिका की उठी नाराजगी और अमेरिकी राष्ट्रपति डोनाल्ड ट्रम्प की दहाड़ ने न केवल हत्यारे सउदी अरब के राजशाही सरगना क्राउन प्रिंस मोहम्मद बिन सलमान की हडिडयों को कंपकपाने के लिए बाध्य किया है बल्कि तुर्की को भी चिंता में डाला है।